**Pressemelding**

Norway’s best lanserer nytt arrangementskonsept i Myrkdalen:

**Myrkdalen møter høsten med latter**

(Myrkdalen, 2. juli 2024) **Siste helgen i september kan du få trimmet lattermusklene dine i Myrkdalen. Da går første utgave av Fjellatter av stabelen ved Myrkdalen Hotel, med mange velkjente stand-up komikere på programmet.**

- I Norway’s best jobber vi stadig med å utvikle nye konsept for gjestene våre, og særlig det å skape større attraktivitet utenom høysesong. Myrkdalen har over tid etablert flere årlige arrangement. Med Fjellatter øsker vi å treffe nye målgrupper i en tid på året da det tradisjonelt er litt roligere, sier Bent-Cato Danielsen, driftsdirektør i Norway’s best AS.

Norway’s best kan by publikum på et omfattende utvalg av komikere under historiens første Fjellatter. På programmet finn en flere prisvinnende artister, og navn som Christoffer Schjelderup, Dag Sørås, Trine Lise Olsen, Sandra Spjelkavik, Jonas Rønning og Jonna Støme.

- Vi mener å ha sett sammen et program med høy kvalitet. Vi har også lagt stor vekt på at det skal være noe for enhver smak, derfor kjører vi to hovedforestillinger både fredag og lørdag. I tillegg blir det late show med lokale stand-up artister. Med Fjellatter ønsker vi å rette oss mot flere markeder og målgrupper. Vi håper derfor at både hyttegjester, regionale og nasjonale gjester vil finne veien til Myrkdalen siste helgen i september, sier Danielsen.

Det er sjølvsagt latteren som vil stå i høysetet denne helgen, men arrangøren byr også på gode matopplevelser og aktiviteter utendørs for både store og små.

- Målet er å etablere Fjellatter som et årlig arrangement. Nå skal vi først teste ut hvordan dette slår an, så vil evalueringen vise oss hva fremtiden blir. Vi må aldri glemme å ha det kjekt, det håper vi Fjellatter vil bidra til, avslutter Danielsen.

|  |  |
| --- | --- |
| **For mer informasjon kontakt:**  |  |
| **Bent-Cato Danielsen**Driftsdirektør i Norway’s best AS bent-cato.danielsen@norwaysbest.com tlf. 463 60 616 |   |
|  |  |

**Om Norway’s Best Group AS**

*Konsernet Norway’s Best Group AS (NBG) er eid av SIVA Eiendom Holding AS, Aurland Eige AS, Sogn Sparebank og Schage Eiendom AS.*

*NBG eier Norway’s best, Myrkdalen Fjellandsby, The Fjords og 50 % av selskapet som driver Flåmsbana. All markedsføring, salg, drift og tilrettelegging skjer gjennom det heleide datterselskapet Norway’s best AS, som også driver 4 hoteller, 14 serveringssteder og kundesenter. Selskapet sine produkt og opplevinger har i et normalår opp mot 1,5 millioner gjester.*